# เหตุระเบิดในประเทศศรีลังกา พ.ศ. 2562
ในเวลาเช้าของวันที่ 21 เมษายน พ.ศ. 2562 ซึ่งเป็นวันอาทิตย์อีสเตอร์ เกิดเหตุลอบวางระเบิดครั้งร้ายแรงในโบสถ์คริสต์ 3 แห่งและโรงแรมหรู 3 แห่งทั่วประเทศศรีลังกา ต่อมาในเวลาบ่ายของวันเดียวกัน เกิดเหตุระเบิดขนาดเล็กที่ชุมชนการเคหะและเกสต์เฮาส์ในย่านชานเมืองของนครโคลัมโบ เหตุการณ์ทั้งหมดส่งผลให้มีผู้เสียชีวิตอย่างน้อย 253 คน ในจำนวนนี้เป็นชาวต่างชาติ 46 คน และเจ้าหน้าที่ตำรวจ 3 นาย และมีผู้บาดเจ็บอีกประมาณ 500 คน เหตุการณ์นี้เป็นเหตุก่อการร้ายขนาดใหญ่ครั้งแรกที่เกิดขึ้นในศรีลังกานับตั้งแต่ พ.ศ. 2552 ซึ่งเป็นปีสิ้นสุดสงครามกลางเมือง

การลอบวางระเบิดที่โบสถ์เกิดขึ้นระหว่างการประกอบพิธีมิสซาอีสเตอร์ที่เมืองนิกอมโบ, บัตทิคาโลอา และโคลัมโบ ส่วนโรงแรมที่ถูกลอบวางระเบิด ได้แก่ โรงแรมแชงกรี-ลา, โรงแรมซินนามอนแกรนด์, โรงแรมเดอะคิงส์เบรี และโรงแรมทรอปิคัลอินน์ ทั้งหมดตั้งอยู่ในบริเวณนครโคลัมโบและปริมณฑล ไมตรีปาละ สิริเสนะ ประธานาธิบดีศรีลังกาในนามหัวหน้าคณะรัฐบาลศรีลังกาได้ประกาศสถานการณ์ฉุกเฉินทั่วประเทศรัฐบาลศรีลังกาประกาศภาวะฉุกเฉินทั่วประเทศ

ตามข้อมูลจากเจ้าหน้าที่ของรัฐ ผู้จุดระเบิดฆ่าตัวตายทั้งเจ็ดคนจากเหตุโจมตีในเวลาไล่เลี่ยกันเป็นพลเมืองศรีลังกาที่มีส่วนเกี่ยวข้องกับองค์การเอกเทวนิยมแห่งชาติ (National Thowheeth Jama'ath) ซึ่งเป็นกลุ่มนักรบนิยมอิสลามท้องถิ่นที่ต้องสงสัยว่ามีความสัมพันธ์กับต่างประเทศ และก่อนหน้านี้ถูกเชื่อมโยงกับเหตุทุบทำลายพระพุทธรูปหลายองค์ในประเทศ รุวัน วิเชวรรธนะ รัฐมนตรีว่าการกระทรวงกลาโหม แถลงในรัฐสภาว่า การสอบสวนเบื้องต้นได้เผยให้เห็นว่าเหตุโจมตีครั้งนี้เป็นการกระทำตอบโต้เหตุโจมตีชาวมุสลิมในไครสต์เชิร์ช แต่นักวิเคราะห์เชื่อว่ามีการวางแผนเหตุโจมตีในศรีลังกาไว้ก่อนที่จะเกิดเหตุโจมตีในไครสต์เชิร์ช

ในวันที่ 23 เมษายน พ.ศ. 2562 สำนักข่าวอะอ์มากซึ่งเป็นช่องทางกระจายข่าวสารของกลุ่มนักรบก่อการร้ายอิสลามรัฐอิสลามอิรักและลิแวนต์ (ไอซิล) ได้อ้างว่า ผู้จุดระเบิดเป็นนักรบไอซิลที่ตอบสนองต่อการเรียกร้องให้โจมตีพลเมืองประเทศที่เป็นพันธมิตรต่อต้านไอซิล อย่างไรก็ตาม ศรีลังกามิได้เป็นส่วนหนึ่งของพันธมิตรต่อต้านกลุ่มนับรบดังกล่าว และผู้เสียชีวิตส่วนใหญ่จากเหตุระเบิดครั้งนี้ก็เป็นพลเมืองศรีลังกา

 ปูมหลัง 
ประชากรส่วนใหญ่ของศรีลังกานับถือศาสนาพุทธ (ร้อยละ 70.2) รองลงมานับถือศาสนาฮินดู (ร้อยละ 12.6) ศาสนาอิสลาม (ร้อยละ 9.7) และศาสนาคริสต์ (ร้อยละ 7.4) โดยร้อยละ 82 ของคริสต์ศาสนิกชนในศรีลังกานับถือนิกายโรมันคาทอลิก ที่เหลือเป็นผู้นับถือนิกายแองกลิคันสายคริสตจักรซิลอนและกลุ่มนิกายโปรเตสแตนต์อื่น ๆ ในจำนวนพอ ๆ กัน

วันอาทิตย์อีสเตอร์เป็นวันที่สำคัญที่สุดวันหนึ่งของศาสนาคริสต์ และคริสต์ศาสนิกชนในศรีลังกานิยมไปโบสถ์ในวันนี้อย่างมาก

เดอะนิวยอร์กไทมส์ และเอเอฟพีได้เผยแพร่จดหมายฉบับหนึ่งจากเจ้าหน้าที่ตำรวจระดับสูงของศรีลังกาส่งถึงเจ้าหน้าที่ฝ่ายความมั่นคงของรัฐเมื่อ 10 วันก่อนเกิดเหตุ เพื่อแจ้งเตือนเกี่ยวกับแผนการโจมตีโบสถ์คริสต์สำคัญโดยกลุ่มหัวรุนแรงนิยมอิสลามชื่อ องค์การเอกเทวนิยมแห่งชาติ แต่ไม่มีการส่งผ่านข้อมูลในเรื่องนี้ไปยังนักการเมืองระดับสูงของประเทศ

บีบีซีไทยรายงานว่า รนิล วิกรมสิงหะ นายกรัฐมนตรีศรีลังกาไม่ทราบข่าวกรองมาก่อน มีผู้ตั้งข้อสงสัยว่าความสัมพันธ์ระหว่างรนิล วิกรมสิงหะ กับไมตรีปาละ สิริเสนะ ประธานาธิบดีศรีลังกา ซึ่งส่งผลให้เกิดวิกฤตการณ์ทางการเมืองศรีลังกาใน พ.ศ. 2561 อาจเป็นหนึ่งในสาเหตุที่ทำให้การป้องกันการก่อการร้ายผิดพลาด โดยก่อนหน้านี้ ไมตรีปาละ สิริเสนะ สั่งปลดรนิล วิกรมสิงหะ ออกจากตำแหน่งนายกรัฐมนตรีตั้งแต่วันที่ 26 ตุลาคม พ.ศ. 2561ระเบิดในศรีลังกา : ประชาชนอาลัยเหยื่อที่พุ่งสูงถึง 321 ราย ท่ามกลางความกังขาถึงประสิทธิภาพของรัฐบาล หลังตำรวจเคยได้รับคำเตือนภัยล่วงหน้าแล้ว และให้มหินทะ ราชปักษะ เป็นนายกรัฐมนตรีศรีลังกาวุ่นประธานาธิบดีสั่งปลดฟ้าผ่านายกรัฐมนตรี เหตุการณ์ดังกล่าวก่อให้เกิดการจลาจลในประเทศมีผู้เสียชีวิต 1 รายวิกฤตการเมืองศรีลังกาลาม ตาย 1 เจ็บ 2 ต่อมามีการแต่งตั้งรนิล วิกรมสิงหะ เป็นนายกรัฐมนตรีอีกครั้งในวันที่ 16 ธันวาคม พ.ศ. 2561

 ผู้เคราะห์ร้าย 
+ ผู้เสียชีวิตจำแนกตามสัญชาติ สัญชาติ จำนวน  207 Dubai resident missing after Sri Lanka attacks confirmed dead12 6 6 332 2 2 2/2 211 1 1 รวม 253

เหตุระเบิดส่งผลให้มีผู้เสียชีวิตที่ยืนยันแล้วจำนวน 253 ราย (ก่อนหน้านี้เชื่อว่ามี 359 ราย แต่ตัวเลขถูกปรับลดลงเนื่องจากการคำนวณผิดพลาดในครั้งแรก) ส่วนใหญ่เป็นพลเมืองศรีลังกา เป็นพลเมืองต่างชาติ 46 ราย นอกจากนี้ยังมีผู้บาดเจ็บอย่างน้อย 500 คน บางรายมีอาการสาหัส 

ศานตา มายาทุนเน เชฟเจ้าของรายการโทรทัศน์ชื่อดังชาวศรีลังกา เป็นหนึ่งในผู้เสียชีวิต ชาวเดนมาร์กที่เสียชีวิตเป็นบุตรสามคนจากสี่คนของอันเนิร์ส ฮ็อลก์ พ็อวล์เซิน ประธานบริหารบริษัทเสื้อผ้าเบสต์เซลเลอร์ของเดนมาร์ก ผู้เคราะห์ร้ายชาวบังกลาเทศเป็นสมาชิกตระกูลเชก–วาเซด และเป็นหลานอายุ 8 ขวบของญาติคนหนึ่งของเชก ฮาซีนา นายกรัฐมนตรีบังกลาเทศ มีเด็กเสียชีวิตอย่างน้อย 45 รายจากเหตุระเบิด โดย 9 รายในจำนวนนี้เป็นพลเมืองต่างชาติ

 หมายเหตุ